குடிநீரின் தோற்றம், சுவை அல்லது மணம் ஆகியவற்றை ஃவுளூரைடு பாதிப்பதில்லை. சோடியம் ஃவுளூரைடு, ஃவுளூரோசிலிக் அமிலம், அல்லது சோடியம் ஃவுளூரோசிலிகேட் போன்ற மூன்று சேர்மங்களில் ஏதேனும் ஒன்றை நீரில் கலப்பதன் மூலம் நீரில் ஃவுளூரைடு கலக்கப்படுகிறது.

கரைதிறன், பாதுகாப்பு, கையிருப்பு, மற்றும் குறைவான செலவு ஆகியவற்றைப் பொறுத்து இந்த சேர்மங்கள் தேர்வு செய்யப்படும். அமெரிக்க ஒன்றியத்தின் மொத்த மக்கட் தொகையில் பொது நீர் வழங்கு நிலையம் மூலம் வழங்கப்படும் நீரில் 63 % பேர் ஃவுளூரோசிலிசிக் அமிலத்தையும், 28 % பேர் சோடியம் ஃவுளூரோசிலிகேட், மற்றும் 9 % பேர் சோடியம் ஃவுளூரைடு கலந்த நீர் ஃவுளூரைடையும் பெறுகின்றனர் என்று 1992 ஆம் ஆண்டு எடுக்கப்பட்ட கணக்கெடுப்பில் கண்டறியப்பட்டுள்ளது. தனிமனிதனுக்கு தேவைப்படும் அளவுகளின் தகவல்களை அளிப்பது, பயிற்சி, சோதனை, கண்காணிப்பு, மற்றும் ஒவ்வொரு சேர்மமும் பயன்படுத்தப்படும் போது பரிந்துரைக்கப்பட்ட அளவிற்கு மேல் சேர்க்கப்பட்டால் ஏற்படும் விளைவுகளைத் தடுக்க மேற்கொள்ள வேண்டிய செயல்முறைகள் போன்ற நீர் ஃவுளூரைடு பற்றிய பரிந்துரைகளை நோய் தடுப்பு மற்றும் கட்டுப்பாடு மையம் உருவாக்கியுள்ளது.

காற்றில் தினசரி இருக்கும் அதிகபட்ச வெப்பநிலையைப் பொறுத்து சராசரியாக ஒரு லிட்டருக்கு 0.7 முதல் 1.2 மிகி என்ற அளவில் அமெரிக்க ஒன்றியத்தில் ஃவுளூரைடு கலக்கப்படுகிறது. (ஒரு லிட்டருக்கான மில்லிகிராம், ஒரு மில்லியனுக்கான பகுதிகள்), வெப்பமான நேரங்களில் மக்கள் அதிகமாக நீர் அருந்துவதால் கலக்கப்படும் அளவு குறைவாக இருக்கும்; குளிர் காலங்களில் கலக்கப்படும் அளவு அதிகமாக இருக்கும். 1962 ஆம் ஆண்டு ஏற்படுத்தப்பட்ட அமெரிக்க ஒன்றியத்தின் தரநிலைகள் உலகின் மற்றப் பகுதிகளில் ஏற்றுக் கொள்ளும்படியாக இல்லை. குளிரூட்டம் செய்யும் செயல்முறையின் தொடக்கம் மற்றும் மென் பானங்கள், பதப்படுத்தப்பட்ட உணவு, போன்றவற்றின் அதிகமான பயன்பாடு மற்றும் மற்ற நிலைகளில் கிடைக்கும் ஃவுளூரைடு ஆகியவற்றால் ஃவுளூரைடின் பயன்பாடு ஒரு அனுமானத்தில் வழக்கற்று போனது. குளிர் நிறைந்த காலநிலைகளில் ஃவுளூரைடு சேர்ப்பதற்கான அதிகபட்ச அளவு ஒரு லிட்டருக்கு 1.0 மிகி என்றும், குறைந்தபட்ச அளவு ஒரு லிட்டருக்கு 0.5 மிகி என்ற அளவிலும் இருக்க வேண்டும் என்று 1994 ஆம் ஆண்டில் உலக சுகாதார அமைப்பின் வல்லுநர் குழு பரிந்துரை செய்தது. ஆஸ்திரேலியாவில் 2007 ஆம் ஆண்டில் மேற்கொள்ளப்பட்ட திட்டமிட்ட மதிப்பிடல் செயல்முறையானது ஒரு லிட்டருக்கு 0.6 முதல் 1.1 மிகி என்ற அளவில் சேர்க்கலாம் என்று பரிந்துரை செய்தது.

பரிந்துரை செய்யப்பட்ட அளவுகளுக்கு குறைந்தோ, அதே நிலையிலோ, அல்லது அதிகமாகவோ இயற்கையான முறையில் கிடைக்கும் நீரில் ஃவுளூரைடு அளவு இருக்கும். ஆறுகள் மற்றும் ஏரிகளில் உள்ள நீரில் ஃவுளூரைடின் அளவு ஒரு லிட்டருக்கு 0.5 மிகி என்ற அளவிற்கும் குறைவாகவே இருக்கும். ஆனால் எரிமலை மற்றும் மலைப்பகுதிகள் உள்ள இடங்களில் இவற்றின் அளவு ஒரு லிட்டருக்கு 50 மிகி என்ற அளவில் இருக்கும். அமிலத் தன்மைக் கொண்ட எரிமலைகள், வெப்பநீராற்றல், அழுத்த வெளியேற்றம் மற்றும் பாறைக் குழம்புகள் மற்றும் வெப்பநீராற்றல் கரைசல் மூலம் எடுக்கப்பட்ட பாறைகளில் அதிக செறிவுள்ள ஃவுளூரின் காணலாம். அருகில் உள்ள நீர்களிலும் இந்த ஃவுளூரின், ஃவுளூரைடு கரைசலாக எளிதில் கலந்து விடும். குடிநீரில் உள்ள மொத்த ஃவுளூரைடில் 95 % மேல் F ion உள்ளது, இதற்கு அடுத்து மெக்னீசியம் ஃவுளூரைடு (MgF) கலவை உள்ளது. ஏனெனில் நீரில் உள்ள ஃவுளூரைடு அளவுகள் ஃவுளூரைடின் (CaF) கரைதிறன் செயல் மூலம் கட்டுப்படுத்தப்படுகிறது. இயற்கையாக கிடைக்கும் ஃவுளூரைடுகள் கால்சியம்-பற்றாக்குறை, காரத்தன்மை மற்றும் மென்னீர் ஆகியவற்றைப் பொறுத்துள்ளது. பரிந்துரைச் செய்யப்பட்ட அளவுகளுக்கு அதிகமாக, இயற்கையாக கிடைக்கும் ஃவுளூரைடின் அளவு உயர்ந்தால் ஃவுளூரைடு கட்டுப்படுத்தும் செயல்கள் தேவைப்படுகிறது. கிளாத்திய அலுமினாவின் சிறிய துளை, எலும்புத் தூள், எலும்பு கரி அல்லது ட்ரைகால்சியம் பாஸ்பேட் வழியாக நீரை கசிவிறக்கம் செய்து படிகாரம் கொண்டு கட்டியாக்குதல் அல்லது எலுமிச்சைக் கொண்டு வீழ்படிவு செய்தல் ஆகியவற்றின் மூலம் இந்தச் செயல் செய்யப்படுகிறது.

கெண்டி அல்லது திறப்படைப்புக் குழாய் நீர் வடிகட்டிகள் ஃவுளூரைடை மாற்றாது; விலை அதிகமான மறுபக்க ஊடுகசிவு வடிகட்டிகள் 65-95 % வரையிலான ஃவுளூரைடை நீக்குகிறது, மேலும் காய்ச்சி வடிக்கும் வடிகட்டிகள் அனைத்தும் ஃவுளூரைடை நீக்கும். அமெரிக்க ஒன்றியத்தில் புட்டியில் அடைக்கபட்ட நீருக்கான சட்டங்கள் ஃவுளூரைடு உள்ளடக்கத்தை வெளியிட வேண்டும் என்ற தேவையில்லை, இதனால் இவ்வகை நீரை அருந்துவதால் ஏற்படும் விளைவு எப்போதும் அறியப்படுவதில்லை. க்ளீவ்லாண்ட் மற்றும் ஐயோவா போன்ற பகுதிகளில் குப்பியில் அடைக்கப்பட்டுள்ள நீரில் எடுக்கப்பட்ட மதிப்பீடுகளில் சரியான அளவிற்கும் குறைவாக ஃவுளூரைடு உள்ளது கண்டறியப்பட்டது. பிரேசிலின் சாவோ பாவுலோ பகுதியில் எடுக்கப்பட்ட மதிப்பீடுகளில் பரிந்துரைக்கப்பட்ட அளவுகள் மற்றும் பொய்யான முத்திரைகளுடன் குப்பியில் இருந்த நீரில் ஃவுளூரைடு அளவில் பல்வேறு மாற்றங்கள் இருந்தது கண்டறியப்பட்டது.

மாற்றுவழிகள்
நெறிமுறைகள் மற்றும் அரசியல்
ஆதாரங்களின் அடிப்படையில்
செயல்படுத்துதல்